open-index/open-wikipedia-markdown huggingface dataset:
Hämeen läänin historia

**Hämeen läänin historia** on kirjasarja, joka käsittelee Hämeen läänin historiaa. Sarjaan kuuluu kolme osaa, jotka on kirjoittanut K. V. Kaukovalta. Kaikki osat julkaisi Karisto Hämeenlinnassa vuonna 1931. Sarjan ensimmäinen osa kattaa ajan läänin perustamisesta kunnallishallinnon alkuun, toisessa osassa käsitellään vuosia 1866–1899 ja kolmas osa ulottuu kirjojen ilmestymisvuoteen 1931 asti.

Myöhemmin 1900-luvun jälkimmäisellä puoliskolla ilmestyi yhdeksänosainen Hämeen historia.

## Osat
* 
* 
* 

## Lähteet
Varastaa elääkseen – elää varastaakseen

**Varastaa elääkseen – elää varastaakseen** on Rudi-yhtyeen albumi vuodelta 1986.

## Kappaleet
Kaikki kappaleet kirjoittanu Jussi Kettu, ellei toisin mainita.
### A-puoli
#
#
#
#
#
#

### B-puoli
#
#
#
#
#
#
#

## Kokoonpano
* P. B. Hopeland – kitara, taustalaulu
* Jussi Kettu – laulu, kitara, huuliharppu
* Rudi Lukkarinen – basso, laulu
* Mika Hollström – rummut, taustalaulu
* Eero "Safka" Pekkonen – piano, taustalaulu
* Heljä Kaste – taustalaulu
* Aapeli Kissala – taustalaulu
* Costello Hautamäki – taustalaulu

## Lähteet
* ''Varastaa elääkseen – elää varastaakseen'' kansalliskirjasto.finna.fi -sivustolla

### Viitteet
Bentsyyliklooriformiaatti

**Bentsyyliklooriformiaatti** (C8H7ClO2) on klooriformiaattiestereihin kuuluva orgaaninen yhdiste. Yhdistettä käytetään orgaanisen kemian synteeseissä erityisesti amiinien ja aminohappojen suojaukseen.

## Ominaisuudet
Huoneenlämpötilassa bentsyyliklooriformiaatti on väritöntä nestettä ja sillä on voimakas pistävä haju. Yhdiste reagoi veden kanssa ja reagoi alkoholien kanssa muodostaen karbonaattiestereitä ja amiinien kanssa muodostuu karbamaatteja. Kuumennettaessa bentsyyliklooriformiaattia se hajoaa hiilidioksidiksi ja bentsyylikloridiksi.

## Valmistus ja käyttö
Bentsyyliklooriformiaattia valmistetaan bentsyylialkoholin ja fosgeenin välisellä reaktiolla. Liuottimena reaktiossa käytetään tolueenia.

Bentsyyliklooriformiaattia käytetään orgaanisen kemian synteeseissä suojaamaan alkoholeja, hydratsiineja ja aminoryhmiä. Erityisesti sitä käytetään aminohappojen suojaukseen peptidisynteesien yhteydessä. Suoijaus voidaan purkaa katalyyttisellä vedytyksellä. Yhdiste aktivoi pyridiinin ja nukleofiilien välisiä reaktioita.
:

## Lähteet
Bernard Parmegiani

**Bernard Parmegiani** (27. lokakuuta 1927 − 21. marraskuuta 2013) oli ranskalainen säveltäjä, joka tunnetaan parhaiten hänen elektronisesta tai akusmaattisesta musiikistaan.

## Epätäydellinen diskografia

* 1961 : *Alternance*
* 1964 : *Violostries*
* 1966 : *Jazzex*
* 1967-1968 : *L'Instant mobile, Capture éphémère*
* 1968 : *Pop eclectic*
* 1969 : *Du pop à l'âne*
* 1970 : *Pop secret, L'Œil écoute*
* 1971 : *L'Enfer* (*[[Jumalainen näytelmä|Jumalaisen näytelmän]]* mukaan), La Roue Ferris*
* 1972 : *Pour en finir avec le pouvoir d'Orphée*
* 1973 : *Et après*rien du tout 
* 1974 : *Chants magnétiques*
* 1975 : *De Natura Sonorum*
* 1977 : *Dedans-Dehors*

* 1980 : *L'Écho du miroir*
* 1984 : *La Création du monde*
* 1985-1986 : *Exercismes 1 - 2 - 3*
* 1987 : *Rouge-mort Thanatos*
* 1991 : *Le Présent composé*
* 1992 : *Entre-temps*
* 1992 : *Plain-temps*
* 1995 : *Génériques potentiels*
* 1996 : *Sonare*
* 2002 : *La mémoire des sons*
* 2004 : *Espèces d'espace* (d'après [[Georges Perec]])
* 2013 : *De Natura Sonorum'' (Recollection GRM : réédition en double vinyle aux Editions MEGO)

## Lähteet
Francis Dhomont

**Francis Dhomont** (2. marraskuuta 1926 Pariisi – 28. joulukuuta 2023 Avignon) oli ranskalainen akusmaattisen musiikin säveltäjä.

## Levytykset
* * et autres utopies* (empreintes DIGITALes, IMED 0682, 2006)
* *Jalons* (empreintes DIGITALes, IMED 0365, 2003)
* *Cycle du son* (empreintes DIGITALes, IMED 0158, 2001)
* *Frankenstein Symphony* (Asphodel, ASP 0978, 1997)
* *Forêt profonde* (empreintes DIGITALes, IMED 9634, 1996)
* *Sous le regard d'un soleil noir* (empreintes DIGITALes, IMED 9633, 1996)
* *Les dérives du signe* (empreintes DIGITALes, IMED 9608, 1996)
* *Cycle de l'errance* (empreintes DIGITALes, IMED 9607, 1996)
* *Mouvances~Métaphores* (empreintes DIGITALes, IMED 9107/08, 1991)

## Teokset
* *À cordes perdues* (1977), doublebass, and tape
* *L'air du large* (1997–98)
* *À propos de K* (2006)
* *Asie* (1975), audiovisual presentation (images by Giovanni Biaggini)
* *Assemblages* (1972)
* *AvatArsSon* (1998)
* *Brief an den Vater* (2005)
* *Cathédrale d'images* (1977), large-scale audiovisual presentation
* *Chiaroscuro* (1987)
* *Chroniques de la lumière* (1989, 2005)
* *Cité du dedans* (1972)
* *Convulsive!* (1995)
* *Corps et âme* (2001–02)
* *CPH Pendler Music* (1997)
* *Drôles d'oiseaux* (1985–86, 2001)
* *L'électro* (1990)
* *En cuerdas* (1998)
* *Espace / Escape* (1989)
* *Espaces sonores pour des textes de Jean Tortel* (1976), radiophonic piece
* *Figures de la nuit / Faces of the Night* (1991–92)
* *Forêt profonde* (1994–96)
* *Frankenstein Symphony* (1997)
* *Glank-50* (2002)
* *Here and There* (2003)
* *Je te salue, vieil océan!* (1998, 2000–04)
* *Lettre de Sarajevo* (1995–96)
* *La liberté ou la mort* (1976), incidental music
* *Mais laisserons-nous mourir Arianna?* (1979)
* *Métonymie ou le corps impossible* (1976)
* *Moirures* (2006), videomusic
* *Les moirures du temps* (1999–2000)
* * mourir un peu* (1984–87)
* *Nocturne à Combray* (1995–96)
* *Novars* (1989)
* *Objets retrouvés* (1996)
* *Phonurgie* (1998)
* *Poe-Debussy, Autour de la maison Usher* (1988), Incidental music for a musical theater by Marthe Forget
* *Points de fuite* (1982)
* *Premières traces du Choucas* (2006)
* *Previews* (1994)
* *Puzzle* (1975)
* *Qui est là?* (1990)
* *Reflets LR* (2003–06), videomusic
* *Ricercare* (1998)
* *Signé Dionysos* (1986–91)
* *Simulacres: un autoportrait* (1991)
* *Sol y sombra L'espace des spectres* (1998, 2000), guitar, and tape
* *Sous le regard d'un soleil noir* (1979–81)
* *Studio de nuit* (1992)
* *Syntagmes* (1975)
* *Terre d'ombres* (2006), videomusic
* *Les traces du rêve* (1986), film soundtrack, *Les traces du rêve* by Jean-Daniel Lafond, NFB
* *Transits élémentaires* (1983)
* *Un autre Printemps* (2000)
* *Un autre Printemps [vidéo]* (2000)
* *Vol d'Arondes* (1999, 2002)
* *Voyage dans le voyage* (1991), radiophonic piece
* *Voyage-miroir* (2004)
* *Zones et rhizomes* (1978)

## Lähteet
Jean-Claude Risset

**Jean-Claude Risset** (18. maaliskuuta 1938 Le Puy-en-Velay – 21. marraskuuta 2016) oli ranskalainen säveltäjä ja akusmaattiseksi musiikiksi kutsutun suuntauksen kehittäjä. Hän oli Yhdysvalloissa alkunsa saaneen tietokonemusiikin merkittävä pioneeri, joka osallistui digitaalisten tietotekniikoiden tuomiseen ranskalaiseen ja yleisemmin eurooppalaiseen musiikkimaailmaan esimerkiksi IRCAM-instituutissa sekä Orsayn ja Marseille-Lumiryn yliopistoissa. Rissetillä oli sekä musiikillinen että tieteellinen koulutus, ja hän oli ensimmäinen ranskalainen säveltäjä, joka sovelsi työssään tietokonepohjaista äänisynteesiä. 

## Diskografia
* *Mutations* (LP, Album, Gat), INA-GRM, AM 564.09, 1978
* *Sud / Dialogues / Inharmonique / Mutations*  2 versions, INA-GRM, 1987
* *Songes • Passages • Computer Suite From Little Boy • Sud*, 2 versions, WERGO, 1988
* *Invisible* (CD, MiniAlbum), GMEM, EI 06	, 1996
* *Elementa* (CD), INA-GRM	ina c 1019 cd, 2001
* *Music From Computer* (LP, Comp)

## Lähteet
Vilppulan Nyrkkeilijät

**Vilppulan Nyrkkeilijät r.y.** on 2. elokuuta 1973 perustettu ja 8. lokakuuta 1973 rekisteröity suomalainen nyrkkeilyseura. Seuran urheilijat ovat edustaneet Suomea EM- ja MM-kilpailuissa ja saavuttaneet useita SM-mitaleja. Nykyisin sillä on jäseniä 95, ja korkeimmillaan jäsenmäärä oli vuonna 1990, jolloin jäseniä oli noin 170. Seura järjesti kolme nuorten maaottelua; vuonna 1983 Unkaria, vuonna 1984 Ruotsia ja vuonna 1991 Viroa vastaan.

Seuran toiminta jatkui 1970-luvulta 2000-luvun alkuvuosiin, ja sen toiminta aloitettiin uudelleen vuonna 2012, josta lähtien sen jäsenmäärä on noussut nopeasti seitsemästä lähes sataan.

Seura tukee Markku Ahosen hyväntekeväisyystyötä virolaisten nuorten hyväksi.

## Hallinto
Seuran puheenjohtaja on Markku Ahonen, joka on lisäksi ollut mukana perustamassa seuraa vuonna 1973, ja sen varapuheenjohtajana toimii Olli Paski. Johtokuntaan kuuluvat myös Kristian Ravantti, Harri Pasuri ja Simo Salmi.

## Lähteet

## Aiheesta muualla
*Vilppulan Nyrkkeilijät r.y. | Aatteellinen yhdistys | Kauppalehti
Thea Krokan Murud

**Thea Krokan Murud** (s. 6. kesäkuuta 1994) on norjalainen maastohiihtäjä. Hän edustaa Søre Ål IL:ää.

Maailmancupissa Murud kilpaili ensimmäisen kerran 11. maaliskuuta 2015 ollen 49:s perinteisen hiihtotavan sprintissä Drammenissa. Ensimmäiset maailmancupin pisteensä hän sai oltuaan 25:s vastaavassa kilpailussa 8. maaliskuuta 2017. Kymmenen parhaan joukkoon hän sijoittui ensimmäisen kerran oltuaan kymmenes Lillehammerin perinteisen hiihtotavan sprintissä joulukuussa 2017. Toistamiseen hän saavutti saman sijoituksen Drammenin perinteisen hiihtotavan sprintissä maaliskuussa 2018.

Skandinavia Cupissa Murud on kilpaillut helmikuusta 2014 lähtien. Parhaimmillaan hän on ollut viides 15 kilometrin perinteisen hiihtotavan kilpailussa Lillehammerissa 11. joulukuuta 2016.

Euroopan nuorten olympiafestivaaleilla Tšekin Liberecissä helmikuussa 2011 Murud saavutti hopeaa 7,5 kilometrin perinteisen hiihtotavan kilpailussa. Helmikuussa 2012 Murud osallistui nuorten MM-kilpailuihin Turkin Erzurumissa, jossa hän oli viiden kilometrin perinteisen hiihtotavan kilpailussa 14:s ja hiihti lisäksi kuudenneksi sijoittuneessa viestijoukkueessa. Alle 23-vuotiaiden MM-kilpailuissa Romanian Râșnovissa helmikuussa 2016 Murud hiihti kolme matkaa ollen parhaimmillaan 13:s kymmenen kilometrin perinteisen hiihtotavan kisassa. Vuoden 2017 alle 23-vuotiaiden MM-kilpailuissa Yhdysvaltain Soldier Hollow’ssa Murud saavutti MM-hopeaa perinteisen hiihtotavan sprintissä.

Murud saavutti Norjan-mestaruuskisoissa 2016 pronssia kymmenen kilometrin perinteisen hiihtotavan kilpailussa.

## Lähteet
Viron väliaikainen hallitus

**Viron väliaikainen hallitus** oli Viron tasavallan maapäivien toimeenpaneva elin 24. helmikuuta 1918 – 8. toukokuuta 1919. Sen nimitti Viron kuvernementin maapäivien ennen itsenäisyysjulistusta nimittämä pelastuskomitea. Pelastuskomitea julisti Viron itsenäiseksi 24. helmikuuta 1918.

## Hallituksen jäsenet
### Ensimmäinen kokoonpano

Saksa miehitti Viron itsenäisyysjulistuksen jälkeisenä päivänä, ja hallitus meni maan alle. Koko maa pyrittiin saksalaistamaan. Saksan antauduttua 11. marraskuuta 1918 väliaikainen hallitus pystyi taas toimimaan.

### Toinen kokoonpano

#### Alueelliset edustajat
*Väliaikaisen hallituksen pääedustaja Pohjois-Virossa, Jaakson.
*Väliaikaisen hallituksen pääedustaja Lounais-Virossa, Karl Parts ja Heinrich Luht
*Väliaikaisen hallituksen edustaja Saarenmaalla Juhan Ainson

### Kolmas kokoonpano

Väliaikainen hallitus erosi 9. toukokuuta 1919, kun perustuslakia säätävä kokous oli kokoontunut 23. huhtikuuta 1919.

### Edustajat maakunnissa
*Väliaikaisen hallituksen edustaja Haapsalussa Eduard Alver,
*Väliaikaisen hallituksen edustaja Rakveressa Tõnis Kalbus,
*Väliaikaisen hallituksen edustaja Narvassa Arnold Schulbach
*Väliaikaisen hallituksen edustaja Järva- ja Pärnumaalla Viktor Tomberg
*Väliaikaisen hallituksen edustaja Pärnussa ja Pärnumaalla, Hugo Kuusner,
*Väliaikaisen hallituksen edustaja Võrussa Martin Taevere; vuodesta 1919 Võru- ja Petserimaan komissaari Heinrich Johann Luht.
*Väliaikaisen hallituksen komissaari Saarenmaalla Victor Neggo
*Väliaikaisen hallituksen komissaari Harjumaalla Peeter Reisik
*Väliaikaisen hallituksen komissaari Tarton ja Viljandin maakunnassa Adolf Andreson
*Väliaikaisen hallituksen komissaari Pärnun maakunnassa August Jürmann
*Väliaikaisen hallituksen komissaari Haapsalun maakunnassa Boris Ustav.

## Lähteet

## Aiheesta muualla
* Päiväkäsky nro 5
*  Riigi Teataja nr 1, 1918
*  Riigi Teataja, nr 1, 1918
*  RT 1918, 7
*  Postimees. 2. joulukuuta 1918
*  Riigi Teataja nr 1, 27.11.1918
*  Riigi Teataja nr 3, 30.11.1918
*  Postimees. Pärnu väljaanne. Nr. 212. 6. joulukuuta 1918
Idealno loša

**Idealno loša** (Идеално лоша) pop-folk-laulaja Svetlana Ražnatovićin kolmastoista studioalbumi. Se julkaistiin 17. kesäkuuta 2006.

## Kappaleet
# Lepi grome moj
# Idealno loša
# Manta manta
# Pile
# Čulo bola
# Ponuđen ko počašćen
# Koža pamti
# Čudo
# Viski
# Rekom bez vode

## Lähteet
Silja Känsäkoski

**Silja Känsäkoski** (s. 1997) on suomalainen uimari. Hän sijoittui uinnin lyhyen radan MM-kisoissa joulukuussa 2016 Windsorissa, Kanadassa 100 metrin rintauinnissa kuudenneksi omalla ennätyksellään. Samalla hän teki yhdessä Jenna Laukkasen kanssa suomalaista urheiluhistoriaa, kyseessä oli nimittäin todennäköisesti ensimmäinen kerta, kun kaksi suomalaista naisuimaria oli samassa MM-finaalissa. Hän voitti samalla matkalla marraskuussa 2016 uinnin Suomen mestaruuden.
## Lähteet
Jaan Raamot

**Jaan Raamot** (9. elokuuta (28. heinäkuuta) 1873 Vigala, Läänemaa – 5. tammikuuta 1927 Jäneda, Harjumaa, Viro) oli virolainen poliitikko ja Viron väliaikaisen hallituksen maatalous- ja elintarvikeministeri. Hän oli hallituksen maanalaisen vaiheen rahoituksen organisoija. Hän oli Maarahva Liitin jäsen. 

Raamot oli koulutukseltaan filosofian tohtori. Hän opiskeli Goldingenin opettajaseminaarissa ja Suomessa Mustialan maanviljelysopistossa ja väitteli Königsbergin yliopistosta 1906.

Raamot oli Konstantin Pätsin Viron väliaikaisen hallituksen maatalous- ja elintarvikeministeri sen kolmessa vaiheessa. Hän oli 1919 perustetun kansallisen puolustuskomitean jäsen.

Raamotin puoliso Mari Raamot (1872–1966) oli Naiskodukaits-järjestön puheenjohtaja ja miehensä kanssa Tarton lähistölle Sahkapuun tilalle perustamansa tyttöjen maatalous- ja kotitalouskoulun johtaja.

## Lähteet
Molestor Kadotus

**Molestor Kadotus**, oikealta nimeltään Jarkko Hirtolahti (s. Ylöjärvi) on suomalainen muusikko, joka tunnetaan parhaiten black metal -yhtyeistä Anal Blasphemy ja Musta Kappeli. Hänen muita yhtyeitään ovat Calvarium, Sinisterite, Blasphemous Devotion sekä suomalais-saksalainen Black Priest of Satan.

Vuonna 2003 hän perusti Hammer of Hate -levy-yhtiön, jonka hän myi KVLTin  jäsenille vuonna. Kadotuksella on pienempi täysin C-kasettijulkaisuihin keskittyvä Spread Evil Productions. Kadotus myi levy-yhtiön vuonna 2013. Molestor Kadotusta on haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa *[[Loputon Gehennan liekki]]*.

## Yksityiselämä
Molestor Kadotus on saanut kristillisen kasvatuksen, mutta kiinnostui Saatanasta jo lapsena ja on vakaumukseltaan satanisti sekä saatananpalvoja. Teini-iässä hän kiinnostui metallimusiikista kuultuaan King Diamondia, Mercyful Fatea ja Venomia. Kadotus on naimisissa.

## Lähteet
Nimettömät seksiaddiktit

**Nimettömät seksiaddiktit** () on kahdentoista askeleen ohjelma seksiriippuvuudesta toipumiseen. SAA on myös kansainvälinen liike, jonka jäsenten päämääränä on pysyä seksuaalisesti raittiina ja auttaa tässä toisia seksiaddikteja. Liike toimii paikallisina ryhminä kuten esikuvansa AA-liike, eli nimettömät alkoholistit.

## Historia
SAA:n juuret ovat 1977 Yhdysvaltojen Minneapolisissa Lake Harriet:n rannalla venevajassa alkaneissa kokouksissa. Kokousten vakiintuessa yhteen iltaan viikossa jotkin jäsenet tunsivat tarvetta tavata toisensa useammin. Tällöin perustettiin viikoittaiset aamiaistapaamiset. Osallistujista suurin osa työskenteli terveydenhuollon parissa ja he olisivat halunneet suositella ryhmää myös asiakkailleen. Ongelmaksi muodostui ajatus olla asiakkaiden kanssa samoissa kokouksissa. Tämän vuoksi perustettiin kolmas ryhmä jota terapeutit pystyivät suosittelemaan asiakkailleen. Ryhmät kasvoivat ja jakautuivat uudelleen ja uudelleen. Kun perustettiin komitea koordinoimaan ryhmien välistä toimintaa, voidaan sanoa Sex Addicts Anonymousin saaneen alkunsa. Sittemmin SAA on levinnyt ympäri maailman.
## Toiminta
Toiminnan ydin on viikoittaiset kokoukset, joihin osallistutaan vain etunimellä. Kokouksia voidaan pitää myös puhelimella. Vuonna 2018 on kokoontunut neljä ryhmää Helsingissä ja yksi Tampereella. 

Nimettömien seksiaddiktien jäsenyydelle ei ole muita vaatimuksia kuin halu lopettaa pakonomainen seksuaalinen käyttäytyminen. Tällä periaatteella on haluttu varmistaa, että kuka tahansa riippumatta esimerkiksi yhteiskunnallisesta asemastaan, sukupuolestaan, iästään tai uskontokunnastaan voi hakea apua. Jäsenmaksua ei ole vaan toiminnan kulut kuten tilavuokrat katetaan jäsenten ja ulkopuolisten lahjoituksilla. SAA ei pidä jäsenistöstään luetteloa, mutta toipuvat seksiaddiktit, jotka käyvät SAA:n kokouksissa, kutsuvat itseään SAA:n jäseniksi tai SAA:laisiksi.

Osallistumista pohtivalle liike tarjoaa Minäkö addikti -testin, joka voi auttaa selvittämään, tarvitseeko apua seksuaalisuutensa kanssa. Samaa kartoittavaa seksiriippuvuustestiä tarjoaa myös A-klinikkasäätiön päihdelinkki. Riippuvuus on monitulkintainen asia ja sen määrittely vaatii huolellisuutta ja varovaisuutta.

Nimettömät seksiaddiktit ei pidä itseään uskonnollisena vaan hengellisenä liikkeenä. SAA:ssa puhutaan Jumalasta tai korkeammasta voimasta, jonka jokainen ryhmän jäsen määrittelee itse. Korkeampi voima voi olla myös ei-uskonnollinen asia, kuten SAA-ryhmä itse.

## Katso myös
* Kansainväliset kotisivut
* SAA Suomi – Nimettömät seksiaddiktit
* Englanninkielinen Nimettömät seksiaddiktit Suomessa 
* Nimettömät seksi- ja rakkausriippuvaiset
* Nimettömät seksiholistit

## Lähteet
Mikko Aspa

**Mikko Aspa** on suomalainen muusikko, joka tunnetaan parhaiten black metal -yhtye Clandestine Blazen solistina. Aspa laulaa myös ranskalaisessa Deathspell Omegassa, johon hän liittyi vuonna 2003. Hänen muita projektejaan ovat muun muassa melumusiikkia esittävät Clinic of Torture, Grunt, Nihilist Commando, Pain Nail sekä RAC-yhtye Vapaudenristi, joissa hän laulaa ja soittaa kaikkia instrumentteja. Tämän lisäksi Vapaudenristillä on nykyisin kokoonpano konserttiesiintymisiä varten. Lisäksi Aspa on tehnyt yhteistyötä puolalaisen black metal -yhtye Mgłan kanssa.

Aspa kiinnostui musiikista hyvin nuorena. Hän nauhoitti ja julkaisi omaa musiikkiaan ensimmäisen kerran 15-vuotiaana. Hän on maailmankatsomukseltaan radikaali nihilisti. Hänet on usein yhdistetty mediassa äärioikeistolaiseksi, muttei ole itse kommentoinut asiaa.

Aspa pitää kotikaupungissaan Lahdessa Sarvilevyt-levykauppaa. Hän omistaa myös Northern Heritage- ja Freak Animal -levymerkit. Aspaa on myös haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa *[[Loputon Gehennan liekki]]*.

## Lähteet
Underground Album

__NOTOC__
**Underground Album** on yhdysvaltalaisen outlaw country -muusikko David Allan Coen levy vuodelta 1982. Levy julkaistiin postimyyntialbumina, eikä sitä saanut kaupoista.

## Kappaleet
Kaikki kappaleet kirjoittanut David Allan Coe.
### A-puoli
#
#
#
#
#

### B-puoli
#
#
#
#
#

## Arvostelut
* Allmusic: 

## Lähteet
* ''Underground Album'' discogs.com -sivustolla

### Viitteet
Château Mouton Rothschild

**Château Mouton Rothschild** on viinitila Médocin alueella Pauillacin kunnassa Bordeaux'ssa.

## Historia
Nathaniel de Rothschild osti vuonna 1853 Château Brane-Moutonin viinitilan ja antoi sille uuden nimen Château Mouton Rothschild. Hän oli Rothschildin suvun englantilaista sukuhaaraa. Vuonna 1922 paroni Nathaniel de Rothschildin pojanpojanpoika paroni Philippe de Rothschild sai tilan haltuunsa. Tuolloin kaikki viini kuljetettiin tynnyreissä viinitilalta kauppiaille. Vuonna 1924 hän määräsi, että kaikki viinitilalla tuotettu viini on myös pullotettava siellä. Samalla paroni pyysi graafikko Jean Carlua suunnittelemaan pulloon etiketin. Päätös pullottaa viini tilalla tarkoitti samalla sitä, että tarvittiin lisää varastotilaa. Vuonna 1926 tilalle rakennettiin Charles Siclisin suunnittelema 100 metriä pitkä varastorakennus *Grand Chai*. Toisen maailmansodan päättymisen kunniaksi vuonna 1945 paroni pyysi graafikko Philippe Julliania suunnittelemaan pulloon uuden etiketin. Tästä alkoi yhä jatkuva perinne tunnettujen taiteilijoiden suunnittelemille etiketeille. Taiteilijoiden joukossa on ollut aikansa suuruuksia, kuten Salvador Dalí ja Joan Miró. Vuonna 1973 tilalla tuotettu viini sai Premier Cru -luokituksen, kun viinitila lisättiin vuoden 1855 laatuluokituksessa parhaan kasvualueen saaneiden viinitilojen listaan. Tämän lisäyksen allekirjoitti silloinen maatalousministeri Jacques Chirac. Nykyään viinitilaa johtaa paroni Philippe de Rothschildin tyttären paronitar Philippine de Rothschildin lapset Camille Sereys de Rothschild, Philippe Sereys de Rothschild ja Julien de Beaumarchais de Rothschild.

## Viinitila
Viinitila on 90 hehtaarin kokoinen. Se sijaitsee Médocin niemimaalla Gironden estuaarin länsirannalla. Viljeltävät lajikkeet jakautuvat seuraavasti: Cabernet Sauvignon (81 %), Merlot (15 %), Cabernet Franc (3 %) ja Petit Verdot (1 %).

## Viinit
* *Château Mouton Rothschild*, joka on tunnetuimpia Premier Cru -luokan saaneita viinejä.
* *Le Petit Mouton de Mouton Rothschild*, vuodesta 1993 lähtien tuotettu viinitilan ns. "kakkosviini".

## Viinikellari
Château Mouton Rothschildin viinikellariin varastoidaan jokaista vuosikertaa jälkipolville 24 viinipulloa, kuusi magnumia ja kolme jeroboamia. Vanhimmat kellarissa olevat pullot ovat vuodelta 1859.

## Lähteet

## Aiheesta muualla

*Luettelo Château Mouton Rothschild viinipullojen etikettitaiteilijoista
Luettelo Château Mouton Rothschild viinipullojen etikettitaiteilijoista

Tässä luettelo taiteilijoista, jotka ovat tehneet etikettejä Château Mouton Rothschild vuosikertaviineihin. 

*2014 David Hockney
*2013 Lee Ufan
*2012 Miquel Barceló
*2011 Guy de Rougemont
*2010 Jeff Koons
*2009 Anish Kapoor
*2008 Xu Lei
*2007 Bernar Venet
*2006 Lucian Freud
*2005 Giuseppe Penone
*2004 Prinssi Charles
*2003 Kunnianosoitus 150-vuotispäivälle
*2002 Ilya Kabakov
*2001 Robert Wilson
*2000 Augsburgin pässi
*1999 Raymond Savignac
*1998 Rufino Tamayo
*1997 Niki de Saint Phalle
*1996 Gu Gan
*1995 Antoni Tàpies
*1994 Karel Appel
*1993 Balthus
*1992 Per Kirkeby
*1991 Setsuko
*1990 Francis Bacon
*1989 Georg Baselitz
*1988 Keith Haring
*1987 Hans Erni
*1986 Bernard Séjourné
*1985 Paul Delvaux
*1984 Agam
*1983 Saul Steinberg
*1982 John Huston
*1981 Arman
*1980 Hans Hartung
*1979 Hisao Domoto
*1978 Jean-Paul Riopelle
*1977 Kunnianosoitus kuningatar Elisabet II kolmepäiväiselle vierailulle Château Mouton Rothschildissä huhtikuussa 1977
*1976 Pierre Soulages
*1975 Andy Warhol
*1974 Robert Motherwell
*1973 Pablo Picasso
*1972 Serge Poliakoff
*1971 Wassily Kandinsky
*1970 Marc Chagall
*1969 Joan Miró
*1968 Bona
*1967 César
*1966 Pierre Alechinsky
*1965 Dorothea Tanning
*1964 Henry Moore
*1963 Bernard Dufour
*1962 Matta
*1961 Georges Mathieu
*1960 Jacques Villon
*1959 Richard Lippold
*1958 Salvador Dalí
*1957 André Masson
*1956 Pavel Tchelitchew
*1955 Georges Braque
*1954 Jean Carzou
*1953 100-vuotis juhlaetiketti
*1952 Leonor Fini
*1951 Marcel Vertès
*1950 Georges Arnulf
*1949 André Dignimont
*1948 Marie Laurencin
*1947 Jean Cocteau
*1946 Jean Hugo
*1945 Philippe Jullian
*1924 Jean Carlu

## Lähteet
Mikko Pöyhönen

**Mikko Pöyhönen** on suomalainen rumpali. Hän soittaa Chisun, Irinan ja Lightboxerin kokoonpanoissa, ja on aiemmin soittanut  Palefacen ja Elastisen yhtyeissä. Hän on ollut myös Rhythm Funk Mastersin jäsen sekä toiminut useiden artistien kuten Sami Saaren ja Osmo Ikosen keikkamuusikkona.

Pöyhönen on soittanut mm. Chisun albumeilla *[[Kun valaistun]]* ja *[[Polaris (Chisun albumi)|Polaris]]* sekä Palefacen levyllä *[[Maan tapa (albumi)|Maan tapa]]*.Pöyhönen soittaa myös keväällä 2017 ilmestyneellä Irinan albumilla Seitsemän.

## Lähteet

## Aiheesta muualla
* Warner Music: Chisu
* Jazzfinland.fi
* http://www.soundi.fi/uutiset/paleface-julkaisee-maan-tapa-albumin-huhtikuussa/
Anne Erm

**Anne Erm** (s. 4. syyskuuta 1943 Rakvere, Viro) on virolainen festivaalijohtaja, jazzmusiikin piirissä vaikuttava musiikkialan toimija, laulaja, pianisti ja musiikkitoimittaja.

Erm on perustanut vuonna 1990 suositun ja Baltian suurimman jazzfestivaalin Jazzkaarin. Aiemmin hän työskenteli radio- ja musiikkitoimittajana ja on tehnyt ohjelmia myös Moskovaan ja EBU:n verkostoon Eurooppaan. 

Erm opiskeli Tallinnan musiikkiopistossa ja sen jälkeen konservatorion (nyk. Viron musiikki- ja teatteriakatemia) säveltäjälinjalla. Hän lauloi 1960-luvun suosituimpiin kuuluvassa lauluyhtyeessä Collagessa, jonka nimen hän on keksinyt.

Ermin puoliso on Enn Mikker.

## Teokset
* *Polkast rokini*

## Lähteet

## Aiheesta muualla
*  Vastab Anne Erm / Joosep Sang 2005 Teater.Muusika.Kino
Mirja-Liisa Herhi

**Mirja-Liisa Herhi** (13. toukokuuta 1956 Turku – 4. toukokuuta 2015 Tampere) oli suomalainen tanssitaiteilija ja tanssipedagogi, joka sai työstään vuonna 2014 tanssitaiteen valtionpalkinnon.

Herhi teki paljon uraauurtavaa työtä tanssitaiteen ammattikoulutuksen puolesta. Hän toimi tanssitaiteen opiskelumahdollisuuksien puolustajana muun muassa erilaisissa opetushallituksen asiantuntijaryhmissä. Hän oli muun muassa käynnistämässä Turun konservatoriossa vuonna 1993 aloitettua Suomen ensimmäistä ammatillista tanssin toisen asteen koulutusohjelmaa. Herhin oman opetusala oli baletti, ja opettajana hän sitoutui erityisesti oppilaiden kehittymiseen, tanssiteknisen sisällön laatuun ja yksilölliseen ohjaamiseen.

Herhi esiintyi itse vanhaan musiikkiin ja historialliseen tanssiin erikoistuneessa Ensemble Fiorettossa, jonka perustajajäseniin hän myös kuului. Herhi toi myös Suomeen monia historiallisen tanssin huippuosaajia.

Herhi kuoli vuonna 2015 sairauteen.

## Lähteet
Emmeth Salo

**Emmeth Salo** (ent. **Susanna Törrönen**, s. 1998) on suomalainen voimanostaja ja vuosien 2018 sekä 2022 penkkipunnerruksen avoimen luokan maailmanmestari. 

Hän on kilpaillut voimanostossa IPF-liiton alle 72 kilon sekä alle 84 kilon sarjassa. Hän pitää hallussaan sekä sarjan -72 kg että sarjan -84 kg alle 19-vuotiaiden ME-tuloksia (112 kg ja 115 kg) klassisessa eli raw penkkipunnerruksessa. Juniorien klassisen penkkipunnerruksen ME- lukemat 125 kg painoluokassa alle 72 kg hän nosti EM-kultanostollaan Luxemburgissa vuonna 2019. Se on ikuinen Suomen avoimen luokan ennätys, kun painoluokka poistui Suomen voimanostoliiton päätöksellä.

Emmeth saavutti jo juniorina useita klassisen voimanoston sekä penkkipunnerruksen MM- ja EM-kultamitaleita. Hän paransi juniorien klassisen penkkipunnerruksen maailmanennätystä toukokuussa 2018 Vantaalla järjestetyissä maailmanmestaruuskilpailuissa. Kyseinen ME-tulos alle 84 kg sarjassa oli 132,5 kg.  Emmeth on voittanut vuodesta 2013 alkaen yhdeksän nuorten MM-kultamitalia ja lähes kaikissa arvokisoissaan hän on nostanut ME-raudat. Hän paransi useita kertoja sarjan 84 kg nuorten maailmanennätystä klassisessa penkkipunnerruksessa vuodesta 2013 lähtien ja aikuisten Suomen ennätystä hän on vuodesta 2013 kohentanut sadasta kilogrammasta lukemiin 137,5 kg.  Jo 15-vuotiaana hän nosti naisten SE-lukemat 105 kg. Voimanoston ohessa Emmeth on harrastanut yleisurheilua. Hänellä on useita Suomen ikäkausimestaruuksia sekä kuulantyönnössä että kiekonheitossa, ja hän sijoittui Kalevan kisojen kuulafinaalissa kahdeksanneksi jo 16-vuotiaana. Euroopan nuorten olympiafestivaaleilla Utrechtissa vuonna 2013 Törrönen sijoittui kuulantyönnön finaalissa viidenneksi. 

Emmethin ura on jatkunut menestyksekkäästi, ja vuonna 2022 hän voitti vuoden 2018 tapaan sekä maailmanmestaruuden että Euroopan mestaruuden klassisessa penkkipunnerruksessa. MM-kisat käytiin Almatyssa, Kazakstanissa sekä EM-kisat Budapestissa. Vuonna 2023 hän pitää ainakin välivuoden kansainvälisistä arvokisoista, mutta Suomen mestaruuden hän voitti jälleen ja SFIM-kisoissa Tammisaaressa hän nosti IPF-pisteissä laskettuna kaikkien aikojen parhaan suomalaisen penkkipunnerrustuloksen kaikki painoluokat huomioiden: 137,5 kg painoluokassa alle 84 kg.

Emmeth valittiin Urheilutoimittajien liiton äänestyksessä vuoden 2022 Suomen parhaaksi voimanostajaksi.

## Lähteet
TšeloFilija

**TšeloFilija** (ЧелоФилия) on venäläisen pop-laulaja Filipp Kirkorovin kuudestoista studioalbumi. Se julkaistiin vuonna 2000.

## Kappaleet
# Nastroenia net (Настроения нет)
# NLO (НЛО)
# Ei, čuvak (Эй, чувак)
# Ты послушай меня, приятель
# Танго / Ты меня еще не любишь 
# Ты береги её, мужик 	 
# Rock-n-roll (Рок-н-ролл) 
# Taina (Тайна)
# Ночной порой
# Мамайка 
# Odnaždi (Однажды)	 
# Mokrij bluz (Мокрый блюз)
# Все очень просто 
# Подожди 
# Льется тягучий настой 
# Шальной ветер 
# Огонь и вода

## Lähteet
Big Daddy Kane

**Antonio Hardy** (s. 10. syyskuuta 1968), paremmin tunnettu taiteilijanimellään **Big Daddy Kane**, on yhdysvaltalainen rap-artisti ja näyttelijä. Hän on kotoisin Bedford-Stuyvesantista Brooklynista New Yorkista ja aloitti uransa Juice Crew -rap-kollektiivissa.

## Diskografia

## Lähteet
### Viitteet
Anton Bengtsson

**Anton Bengtsson** (s. 13. toukokuuta 1993 Karlstad, Ruotsi) on ruotsalainen jääkiekkoilija, joka pelaa SHL-joukkue Rögle BK:ssa. Hän on pelipaikaltaan keskushyökkääjä, mutta Bengtsson osaa pelata myös laidassa.

## Ura
### Seuraura
Bengtsson on Nässjö HC:n kasvatti. Hän debytoi seuran miesten joukkueessa 17-vuotiaana Ruotsin neljänneksi korkeimmalla sarjatasolla II-divisioonassa kaudella 2010–2011. Kaudeksi 2011–2012 Bengtsson siirtyi HV71:n J20-junioreihin. Hän voitti kauden päätteeksi J20 SuperElitin hopeaa. Huhtikuussa 2012 hän teki HV71:n kanssa vuoden mittaisen Elitserien-sopimuksen. Bengtsson teki Elitserien-debyyttinsä 15. lokakuuta 2012 Frölunda HC:tä vastaan. Hänen tulokaskautensa 2012–2013 toi liigassa 37 runkosarjaottelussa tehot 2+3=5 ja viidessä playoff-ottelussa yhden maalin. Bengtsson pelasi myös neljä European Trophy -ottelua. Hän vahvisti myös HV71:n J20-junioreita, jossa Bengtsson voitti kauden päätteeksi J20 SuperElitin mestaruuden. Helmikuussa 2013 hän teki HV71:n kanssa kaksivuotisen jatkosopimuksen.

Kaudella 2014–2015 Bengtsson teki Ruotsin pääsarjatason yhden kauden piste-ennätyksensä tehoilla 13+6=19. Hän oli HV71:n kolmanneksi paras maalintekijä Erik Christensenin kanssa. Maaliskuussa 2015 Bengtsson teki kaksivuotisen jatkosopimuksen joukkueen kanssa. Kaudella 2015–2016 hän jakoi pudotuspeleissä HV71:n sisäisen tehotilaston voiton kolmen muun pelaajan kanssa lukemalla +2, kuten myös Mestarien liigassa Simon Önerudin ja Chris Campolin kanssa lukemalla +4. Kaudella 2016–2017 Bengtsson voitti koko SHL:n pudotuspelien tehotilaston lukemalla +11. Hän voitti kauden päätteeksi Ruotsin-mestaruuden. Joulukuussa 2016 Bengtsson teki HV71:n kanssa kaksivuotisen jatkosopimuksen.

### Maajoukkueura
Bengtsson on pelannut Ruotsin A-maajoukkueessa viisi ottelua tehden kaksi maalia. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Bengtsson teki ottelussa myös ensimmäisen A-maajoukkuemaalinsa.

## Muuta
Bengtssonin isoveli Adam pelaa maalivahtina Ruotsin kolmanneksi korkeimmalla sarjatasolla Hockeyettan-joukkue HC Dalenissa. Veljesten isä Agne toimii HV71:n presidenttinä. Heidän serkkunsa Jesper Fast pelaa NHL-joukkue New York Rangersissa.

## Tilastot

## Lähteet
*
*
*

### Viitteet
Armand Marchant

**Armand Marchant** (s. 14. joulukuuta 1997) on belgialainen alppihiihtäjä.

Marchant saavutti Euroopan nuorten olympiafestivaaleilla 2015 pronssia suurpujottelussa. Nuorten MM-kilpailuissa 2016 hän sijoittui alppiyhdistetyssä kahdeksanneksi ja pujottelussa yhdeksänneksi. Ensimmäisissä aikuisten MM-kilpailuissaan Vailissa 2015 hän oli suurpujottelussa 41:s. Cortina d'Ampezzon MM-kilpailuissa 2021 hän sijoittui pujottelussa kymmenenneksi ja alppiyhdistetyssä viidenneksitoista. Pekingin olympialaisissa 2022 hän sijoittui pujottelussa 22:nneksi. Milanon ja Cortinan olympialaisissa 2026 hän oli samassa lajissa viides.

Marchant kilpaili maailmancupissa ensimmäisen kerran Alta Badian suurpujottelussa joulukuussa 2014. Ensimmäiset maailmancupin pisteensä hän saavutti oltuaan kahdeksastoista Val d’Isèren pujottelussa joulukuussa 2016. Kymmenen parhaan joukkoon hän sijoittui ensimmäisen kerran oltuaan viides Zagrebin pujottelussa tammikuussa 2020. Ensimmäisen palkintosijansa hän saavutti oltuaan toinen Gurglin pujottelussa marraskuussa 2025. Se oli Belgian ensimmäinen palkintosija alppihiihdon maailmancupissa.

Marchant on voittanut yhden pujottelukilpailun Etelä-Amerikan cupissa.

## Lähteet
Jazzkaar

**Jazzkaar** on virolainen jazzfestivaali, jonka on vuonna 1990 perustanut Anne Erm. Pääfestivaali järjestetään huhtikuussa, mutta sen oheen on kasvanut ympärivuotinen tapahtumien sarja, Jõulujazz kä konserttisarjat Sügisjazz ja Talvejazz, yli 120 konserttia vuodessa.

Tapahtuma järjestetään Telliskiven luovassa keskuksessa, mutta kiinteää paikkaa sillä ei toistaiseksi ole. Aiemmin se on järjestetty  Sakala-keskuksessa ja Meripaviljongissa.

## Aiempia esiintyjiä
* Bobby McFerrin
* Richard Bona
* Bugge Wesseltoft
* Omar Sosa
* Kimmo Pohjonen
* Avishai Cohen
*Médéric Collignon
*Diane Schuur
*Joe Zawinul Syndicate
*New York Voices
*Courtney Pine

## Lähteet

## Aiheesta muualla
* Jazzkaar
Isa Miranda

**Isa Miranda** (oikealta nimeltään *Ines Isabella Sampietro*, 5. heinäkuuta 1905 Milano – 8. heinäkuuta 1982 Rooma) oli italialainen näyttelijä.

Maanviljelijäperheeseen syntynyt Miranda opiskeli Virglio Tallin näyttelijäkoulussa, josta hän valmistui vuonna 1930. Hän työskenteli teatterinäyttelijänä ja esitti sivurooleja muutamissa elokuvissa. Mirandan elokuvaura käynnistyi varsinaisesti pääosasta Max Ophülsin elokuvassa *[[Kaikkien nainen]]* (*La signora di tutti*, 1934). 1930-luvun loppupuolella hän oli yksi Italian suosituimmista elokuvanäyttelijöistä ja teki muutaman elokuvan myös Yhdysvalloissa. Palattuaan kotimaahan Miranda näytteli pääosia Mario Soldatin *Malombrassa* ja Renato Castellanin *Zazàssa* (1942), joita pidetään hänen parhaina elokuvinaan.

Toisen maailmansodan jälkeen Miranda palasi teatterilavalle, mutta jatkoi samalla myös työtään elokuvanäyttelijänä. Hän sai Cannesin elokuvajuhlilla parhaan naisnäyttelijän palkinnon René Clémentin elokuvasta *[[Mies tuli mereltä]]* (*Le mura di Malapaga*, 1949). 1950-luvulta lähtien Miranda työskenteli myös televisiossa ja sai tunnustusta runoilijana.

## Elokuvia
* *[[Scipio Africanus, Afrikan valloittaja]]*, 1937
* *[[Yöportieri]]*, 1974

## Lähteet

## Aiheesta muualla

* Internet Movie Database: Isa Miranda
Suzuki Ignis

**Suzuki Ignis** on Suzukin vuosina 2000–2008 ja uudelleen vuodesta 2016 lähtien valmistama pieni crossover-tyyppinen henkilöautomalli. Mallin nimi Ignis on latinaa ja tarkoittaa tulta.

## Suzuki Ignis I (2000–2006)

Ensimmäisen sukupolven Ignis esiteltiin Pariisin autonäyttelyssä syksyllä 2000. Mallista oli sekä kolmi- että viisioviset korimallit. Japanissa autoa myytiin nimellä **Suzuki Swift**, jota ei kuitenkaan tule sekoittaa varsinaiseen Swift-malliin.

Moottorivalikoimassa olivat 1,3- ja 1,5-litraiset bensiinimoottorit. Voimansiirroksi oli valittavissa viisivaihteinen manuaalivaihteisto tai neliportainen automaatti ja vetotavaksi etu- tai neliveto. 

Vuonna 2003 mallille tehtiin pieni uudistus, jossa se sai muun muassa uuden etusäleikön ja kirkaslasiset etuvilkut. 

## Suzuki Ignis II (2001–2008)

Toisen sukupolven Ignis tuli markkinoille vuonna 2001 alun perin Chevrolet Cruze -nimisenä. Australiassa malli esiteltiin vuonna 2002, ja sitä myytiin Holdenin merkillä. Euroopassa sama malli tuli myyntiin vuonna 2003 nimellä Suzuki Ignis, jota valmistettiin Unkarissa. Esittelyajankohtanaan Ignis oli Suomen edullisin nelivetoinen automalli. Euroopassa Ignisiä myytiin myös **Subaru G3X Justy** -nimellä, mutta vuonna 2007 esiteltiin uusi Justy, joka oli tällä kertaa uudelleennimetty Daihatsu Boon.

Moottorivalikoimassa olivat 1,3- (94 hv) ja 1,5-litraiset (99 hv) bensiinimoottorit sekä Fiatilta peräisin oleva 1,3-litrainen diesel, jota ei ollut Suomen tuontiohjelmassa. Voimansiirroksi oli jälleen valittavissa viisivaihteinen manuaalivaihteisto tai neliportainen automaatti ja vetotavaksi etu- tai neliveto. 

## Suzuki Ignis III (2016–)

Suzuki otti Ignis-mallinimen uudelleen käyttöön Pariisin autonäyttelyssä 2016 esitellyssä mallissa. Uuden Ignisin ulkomuoto perustuu Geneven autonäyttelyssä 2015 näytteillä olleeseen Suzuki iM-4 -konseptiautoon.

Ignis sai vuoden 2016 Euro NCAP -kolaritestistä tuloksekseen täydet viisi tähteä.

Ainoa moottorivaihtoehto on 1,2-litrainen (89&nbsp;hv) Dualjet-bensiinimoottori. Voimansiirtona on viisivaihteinen manuaalivaihteisto tai portaaton CVT-automaatti. 

## Lähteet

## Aiheesta muualla
Snorri Einarsson

**Snorri Einarsson** (s. 21. helmikuuta 1986) on norjalais-islantilainen maastohiihtäjä.

Snorri on kilpaillut maailmancupissa vuodesta 2010 alkaen. Ensimmäisen kisansa hän hiihti Oslossa 13. maaliskuuta 2010 ollen 32:s 50 kilometrin vapaan hiihtotavan kilpailussa. Snorri osallistui Tour de Skille 2010–2011 ja 2012–2013, joista ensimmäisellä hän oli kokonaistuloksissa 30:s ja toisella keskeytti. Parhaimmillaan hän on sijoittunut maailmancupissa 27:nneksi Rukan Nordic Opening -tapahtuman kokonaiskilpailussa marraskuussa 2017 ja Oberstdorfin yhdistelmäkilpailussa tammikuussa 2020. Yksittäisellä etapilla hän on ollut parhaimmillaan 18:s Val di Fiemmessä 20 kilometrin perinteisen hiihtotavan kilpailussa Tour de Skillä 8. tammikuuta 2011 ja Merakerin 34 kilometrin vapaan hiihtotavan yhteislähtökilpailussa helmikuussa 2020.

Skandinavia Cupissa Snorri kilpaili vuosina 2004–2014. Hän voitti 30 kilometrin vapaan hiihtotavan kilpailun Inarissa 24. helmikuuta 2013 ja saavutti lisäksi kaksi kakkos- ja neljä kolmossijaa. Parhaimmillaan Snorri oli kokonaiskilpailun toinen kaudella 2012–2013.

Norjan-mestaruuskilpailuissa Snorri saavutti hopeaa yhdistelmäkilpailussa Vossissa 28. tammikuuta 2012 häviten voittaneelle Martin Johnsrud Sundbylle 53,5 sekuntia. 

Keväällä 2016 Snorri ilmoitti aikovansa hakea Islannin kansalaisuutta, jotta hänen olisi mahdollista päästä kilpailemaan olympialaisissa 2018. Snorrin isä on islantilainen ja äiti norjalainen.

Lahden MM-kisoissa 2017 Snorri sijoittui yhdistelmähiihdossa sijalle 39 ja 15 km perinteisellä sijalle 43. Seefeldin MM-kilpailuissa 2019 hän oli 50 kilometrin vapaan hiihtotavan yhteislähtökilpailussa kahdeksastoista. Pekingin olympialaisissa 2022 hän sijoittui lyhennetyssä 50 kilometrin vapaan hiihtotavan yhteislähtökilpailussa 23:nneksi. Planican MM-kilpailuissa 2023 hän oli 50 kilometrin perinteisen hiihtotavan yhteislähtökilpailussa viidestoista ja 15 kilometrin vapaan hiihtotavan kilpailussa 22:s.

## Lähteet
Southamptonin linna

**Southamptonin linna** oli Southamptonin kaupungissa keskiajalla sijainnut linna, josta nykyään on jäljellä vain vähän maanpäällisiä osia. Linnan puolustus suunniteltiin kokonaan uusiksi vuosina 1378–1388, jolloin linna päätettiin varustaa kanuunoilla.

Varhaisin linna oli syvän ojan ja puuaidan ympäröimä mäkilinna. Kaupungin asukkaat pyysivät vuonna 1376 kuningasta ottamaan puolustuksen omiin käsiinsä, mikä johti linnan uudelleen rakentamiseen, joka saatiin päätökseen neljä vuotta myöhemmin. Se myytiin vuonna 1618 yksityiselle ostajalle. Sen paikalla on nykyään asuntoja.

## Lähteet
Nicholas Barbon

**Nicholas Barbon**, koko nimeltään **If-Jesus-Had-Not-Died-For-Thee-Thou-Wouldst-Be-Damned Barebone** oli 1600-luvulla elänyt englantilainen lääkäri, talousteoreetikko, rakennuttaja sekä pankkiiri. Hän syntyi Praise-God Barebonen perheeseen vuonna 1637. Barbon opiskeli lääkäriksi Leidenissä ja Utrechtissa, ja sai tohtorin arvon vuonna 1661. Hänet hyväksyttiin Royal College of Physiciansiin kolme vuotta myöhemmin, tosin hän ei harjoittanut lääkärin ammattia kovin kauan.

Barbon siirtyi Lontoon suuren palon jälkeen rakennusalalle. Vuonna 1667 Barbon ryhtyi myymään palovakuutuksia, mikä on usein hyväksytty ensimmäiseksi onnistuneeksi yritykseksi alan liiketoiminnassa. Hän myös osallistui Barbon-Asgill Land Bank -pankin perustamiseen, joka tarjosi asuntolainan varhaisia versioita.

Barbon kirjoitti muutamia kirjoituksia taloustieteen alalta ja arvosteli niissä muun muassa merkantilismia sekä kultakantaa. Barbon oli paperirahan varhainen kannattaja sekä Adam Smithin edeltäjä monissa vapaakauppaan liittyvissä ajatuksissaan. Barbonin tunnetuin teos on *A Discourse of Trade*.

## Lähteet
* Bucholz & Ward: London – A Social and Cultural History, 1550–1750. New York 2012. 
* Letwin, William: The Origins of Scientific Economics – English Economic Thought 1660–1776. Lontoo 1963.
* Barbon, Nicholas: A Discourse of Trade. 1690.

### Viitteet
Paolo Gentiloni

**Paolo Gentiloni Silveri** (22. marraskuuta 1954 Rooma, Italia) on italialainen poliitikko. Hän toimi Italian pääministerinä 12. joulukuuta 2016 – 1. kesäkuuta 2018. Gentiloni oli edellisen pääministerin Matteo Renzin hallituksessa ulkoministeri. Gentilonia on pidetty Renzin läheisenä liittolaisena, ja hän lupasi linjan säilyvän samanlaisena kuin Renzin kaudella.

Gentilonin hallituksen jälkeen hallituksen muodostivat Viiden tähden liike ja Pohjoisen liitto. Pääministeri Giuseppe Conten hallitus nimitettiin 1. kesäkuuta 2018.

Maaliskuussa 2019 Gentiloni valittiin demokraattisen puolueen puheenjohtajaksi.

## Lähteet
Viron tiedeakatemia

**Viron tiedeakatemia** () on vuonna 1938 perustettu Virossa toimiva, korkeatasoisen tieteen tekemistä edustava ja edistävä järjestö, joka osaltaan tuo esille Viron tiedekenttää kansallisesti ja kansainvälisesti. Tiedekakatemian ensisijaisena tavoitteena on tukea tietoon pohjautuvan Viron rakentamista, edistää uuden osaamisen soveltamista taloudellisen kasvun ja elämisen laadun parantamiseksi Virossa sekä edesauttaa tieteen ja tieteellisen ajattelutavan yleistä arvostusta.

Viron tiedeakatemia nojautuu tekemisessään jäsentensä osaamiseen ja järjestää erilaista toimintaa tavoitteidensa saavuttamiseksi. Tiedeakatemia antaa riippumatonta ja korkeatasoista tieteellistä asiantuntija-apua ja tiedepoliittisiä neuvontaa, edistää korkeatasoista tiedettä, edistää yleisön tietämystä tieteestä ja tieteentekijöistä, kannustaa tutkimusyhteistyötä kansallisella ja kansainvälisellä tasolla.

Viron tiedeakatemiaan kuuluu yhteensä 78 varsinaista ja 21 ulkomaista jäsentä.

Viron tiedeakatemian puheenjohtajina ovat toimineet:
* 1938–1940 Karl Schlossmann
* 1946–1950 Hans Kruus
* 1950–1968 Johan Eichfeld
* 1968–1973 Arnold Veimer
* 1973–1990 Karl Rebane
* 1990–1994 Arno Köörna
* 1994–2004 Jüri Engelbrecht
* 2004–2014 Richard Villems
* 2014– Tarmo Soomere

## Lähteet

## Aiheesta muualla
* Viron tiedeakatemia torjuu jyrkästi kaasuputken (2.8.2007)  (mtv.fi)
Augusto Midana

**Augusto Midana** (s. 20. toukokuuta 1984 Sucuto, Bolaman alue, Guinea-Bissau) on guineabissaulainen vapaapainija. Hän on pituudeltaan 167&nbsp;cm ja hän on kilpaillut koko kansainvälisen uransa alle 74&nbsp;kg:n painoluokassa. Hän on harjoitellut kansainvälisen painiliiton harjoituskeskuksessa Senegalin Thièsissä. Häntä on valmentanut Nikola Mintšev vuodesta 2011 lähtien.

Midana sijoittui Lontoon olympialaisissa 2012 seitsemänneksi 74&nbsp;kg:n painoluokassa. Hän voitti Venezuelan Ricardo Robertyn, mutta putosi jatkosta hävittyään georgialaiselle Davit Khutsišvilille. Pekingin 2008 ja Rio de Janeiron 2016 olympialaisissa hän karsiutui ensimmäisen ottelun jälkeen. Hän voitti olympiakarsintaturnauksen 2012 ja 2016.

Midana on voittanut Afrikan-mestaruuden alle 74&nbsp;kg:n sarjassa 2010, 2011, 2012, 2014, 2015 ja 2016 sekä saanut Afrikan-mestaruuskilpailuissa pronssia 2008 ja 2009. Afrikan kisoissa hän saavutti pronssia 2007.

Midana saavutti rantapainissa MM-pronssia 85&nbsp;kg:n painoluokassa Obzorissa 2009.

## Lähteet
Maarit Salomäki

**Maarit Salomäki** (s. 1968  Nurmo) on entinen malli ja vuoden 1986 Miss Suomen 1. perintöprinsessa. Salomäki avioitui vuonna 1996 diplomi-insinööri Jouko Putkosen kanssa ja muutti tämän perässä Singaporeen. Pariskunta palasi Suomeen 2004 ja pian tämän jälkeen avioliitto päättyi avioeroon. Maarit Salomäen isoveli on entinen painija Jouko Salomäki.

## Lähteet
St. Eloi Metullus

**St. Eloi Metullus** (1892–?) oli haitilainen ampuja ja olympiamitalisti. Hän kuului Pariisin olympialaisissa 1924 pronssia saaneeseen Haitin joukkueeseen 400, 600 ja 800 metrin matkoilta ammutussa vapaakiväärin joukkuekilpailussa.

## Lähteet
Matt Terry

**Matt Terry** (s. 20. toukokuuta 1993 Bromley, Lontoo, Englanti, Iso-Britannia) on englantilainen laulaja. Hän voitti Britannian The X Factorin 13. tuotantokauden vuonna 2016. Finaalissa hän kohtasi Saara Aallon. Terryn 11. joulukuuta 2016 julkaistu debyyttisingle *When Christmas Comes Around* nousi suoraan iTunesin ladatuimmaksi kappaleeksi. Kappaleen on kirjoittanut Ed Sheeran ja sen koko tuotto lahjoitetaan hyväntekeväisyyteen.

## Ura
Terry osallistui The X Factorin 13. tuotantokauden koelauluihin vuonna 2016 laulamalla Ben E. Kingin "Stand by Me". Terry voitti kilpailun. Hän solmi voitettuaan levytyssopimuksen Sony RCA:n kanssa, eikä Simon Cowellin Syco Musicin kanssa kuten kilpailun voittajilla on yleensä ollut tapana.

## Yksityiselämä
Terry on homoseksuaali.

## Lähteet

## Aiheesta muualla
*Matt Terry Instagramissa
*Matt Terry Twitterissä
*Matt Terry Facebookissa
Waterford (täsmennyssivu)

**Waterford** voi tarkoittaa ainakin seuraavia:

* Waterford, kaupunki Irlannissa
* Waterfordin kreivikunta Irlannissa
* Waterford, paikkakunta New Yorkissa, Yhdysvalloissa
* Waterford, paikkakunta Michiganissa, Yhdysvalloissa
* Waterford, paikkakunta Wisconsinissa, Yhdysvalloissa.

## Katso myös
* Waterford-kristalli
Kääpiöuikku

**Kääpiöuikku** (*Tachybaptus dominicus*) on uikkulintuihin kuuluva lintulaji. Sen levinneisyysaluetta ovat Yhdysvaltojen eteläisin osa sekä Etelä- ja Väli-Amerikassa Argentiina, Aruba, Bahama, Belize, Bolivia, Bonaire, Sint Eustatius, Saba, Brasilia, Cayman-saaret, Kolumbia, Costa Rica, Kuuba, Curaçao, Dominikaaninen tasavalta, Ecuador, El Salvador, Ranskan Guyana, Guatemala, Guayana, Haiti, Honduras, Jamaika, Meksiko, Nicaragua, Panama, Paraguay, Peru, Puerto Rico, Suriname, Trinidad ja Tobago, Turks- ja Caicossaaret, Yhdysvallat, Uruguay, Venezuela ja Neitsytsaaret. Sen populaation suuruus on vakaa.

Sen elinalueita ovat suot ja toisinaan myös järvet. varsinkin tiheäkasvuisten järvien laitamat.

Linnun pituus on 24 senttimetriä. Ne elävät usein perheittäin, mutta pesimäajan ulkopuolella usein myös parinkymmenen linnun parvissa. Sen ravintoa ovat kasvit, pienet kalat, äyriäiset ja hyönteiset. Sen höyhenys on lyijynharmaa, silmät keltaiset, siivissä on valkoiset täplät ja nokka on ohut ja tumma, ja ulkonäkönsä ansiosta sen erottaa muista pienistä uikuista ja hanhista. Pesimäajan ulkopuolella aikuisilla on leuassa valkoista.

## Lähteet

## Aiheesta muualla
* The Internet Bird Collection
* Kuvia Vireossa 
* Kääpiöuikku postimerkeissä, Bird-stamps.org
* Äänitallenteita, Xeno-Canto
Alaotranuikku

**Alaotranuikku** eli **alaotrajärvenuikku**, aikaisemmalta nimeltään **delacourinpikku-uikku** (*Tachybaptus rufolavatus*) on sukupuuttoon kuollut uikkulintuihin kuuluva lintulaji, joka eli Madagaskarin saarella. Sen levinneisyysaluetta oli lähinnä Alaotrajärvi ympäristöineen.

Lintua on etsitty Alaotrajärvellä vuonna 1989 ja uudestaan 2004 ja 2009, mutta lajista ei löytynyt todisteita. Viimeinen vahvistettu havainto on vuodelta 1982. Lajiin kohdistuvien uhkien sekä sen vähäisen liikkuvuuden ja suppean elinalueen vuoksi se katsotaan hävinneeksi. 

## Ulkonäkö ja koko
Alaotranuikun pituus oli 25 senttiä. Se oli pieni uikku, jonka nokka oli melko pitkä ja paksu ja siivet lyhyet. Pesimäaikana höyhenys oli tumma, päälaki kiiltävän musta ja sillä oli juova pitkin niskaa. Kurkku ja korvien päällyshöyhenet olivat vaaleanruskeat, alapuoli täplikkään harmahtava ja selkä tumman ruskea. Silmäterä oli vaaleankeltainen. Mustassa nokassa on valkoinen kärki. Sen erona muihin uikkuihin oli vaalea silmäterä, tummanharmaa alapuoli ja pitempi nokka. Samaan sukuun kuuluva pikku-uikku eroaa siitä siten, että sillä on vaaleanruskea kurkku ja korvien päällyshöyhenten alaosa. Madagaskarinuikulla taas on valkoinen viiva silmän alla. Alaotranuikku söi kasveja sukeltamalla ja usein oli muiden uikkulajien joukossa.

## Ekologia
Lyhyiden siipiensä vuoksi alaotranuikku ei kyennyt lentämään pitkiä matkoja, eikä sitä siten tavattu kovin kaukana Alaotrajärvestä. Se liikkui pareittain, toisinaan kääpiöuikun kanssa. Pesimäaika on todennäköisesti ollut vaihteleva, mainintojen mukaan huhti-kesäkuu ja tammi-maaliskuu.

Lajin häviämistä on edistänyt muutama tekijä, kuten järvellä käytetyt nailonverkot, joihin vesilinnut takertuvat. Tosin ne otettiin käyttöön vasta, kun lajin määrä oli jo pieni. Sen sijaan merkittävä tekijä on kahden lihaa syövän kalalajin, isobassin ja raitakäärmeenpään, istuttaminen järveen. Järven vedenlaatua on heikentänyt eroosio hakatuilla rinteillä. Myös salametsästystä on pidetty merkittävänä häviämisen syynä.

## Lähteet